**Szentendre Város Önkormányzat Képviselő-testületének 16/2021. (IV. 19.) önkormányzati rendelete**

**egyes anyakönyvi események szabályairól szóló 31/2017. (IX.15.) önkormányzati rendelet módosításáról**

Szentendre Város Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján, a Képviselő-testületnek Magyarország Alaptörvénye 32. cikk (2) bekezdésében biztosított eredeti jogalkotói hatáskörében, az Alaptörvény 32. cikk (1) bekezdés a) pontjában és az anyakönyvi eljárásról szóló 2010. évi I. törvény 96. §-ban meghatározott feladatkörében eljárva a következőket rendeli el:

**1. §**

Az egyes anyakönyvi események szabályairól szóló 31/2017. (IX.15.) önkormányzati rendelet (2) bekezdése helyébe a következő rendelkezés lép:

„(2) Hivatali helyiségen kívüli anyakönyvi esemény helyszíne lehet különösen: a Városi Vendégház, vagy egyéb étterem, szálloda díszterme, lakóház kertje, ha biztosítják az ünnepélyes rendezvény lebonyolításához szükséges feltételeket. A helyszínt előre meg kell tekinteni. A jegyző az irodavezető javaslatára a közreműködést megtagadhatja, ha a házasulók a ceremónia ünnepélyes megtartásának feltételeit nem tudják biztosítani.”

**2. §**

Az egyes anyakönyvi események szabályairól szóló 31/2017. (IX.15.) önkormányzati rendelet (1) bekezdés a) pontja helyébe a következő rendelkezés lép:

*(Az anyakönyvi események többletszolgáltatási díjai:)*

„a) **hivatali munkaidőn túl:** 3**0 000 Ft**”

**3. §**

Az egyes anyakönyvi események szabályairól szóló 31/2017. (IX.15.) önkormányzati rendelet (1) bekezdés b) pontja helyébe a következő rendelkezés lép:

*(Az anyakönyvi események többletszolgáltatási díjai:)*

„a) **külső helyszínen:** 60 0**00 Ft**.”

**4. §**

Az egyes anyakönyvi események szabályairól szóló 31/2017. (IX.15.) önkormányzati rendelet (4) bekezdése helyébe a következő rendelkezés lép:

„(4) 50%-os kedvezményben részesülnek az (1) bekezdés a) pontjában szereplő többletszolgáltatási díjból azok a párok, amelyek közül legalább az egyik fél Szentendrén állandó lakóhellyel vagy tartózkodási hellyel rendelkezik.”

**5. §**

(1) Ez a rendelet – a (2) bekezdésben foglalt kivétellel – a kihirdetését követő napon lép hatályba.

(2) A 2. § és a 4. § 2022. január 1-jén lép hatályba.

Szentendre, 2021. április 14.

**Fülöp Zsolt dr. Schramm Gábor**

polgármester jegyző

**Záradék:**

A rendelet 2021. április 19-én került kihirdetésre.

**dr. Schramm Gábor**

jegyző